**PRÁCTICA 7: TINCIÓN ESPECÍFICA DE LÍPIDOS CON SUDÁN IV.**

**FUNDAMENTO**

O sudán IV é un colorante avermellado específico dos lípidos. Os colorantes para graxas son máis solubles nas propias graxas que no medio no que van disolutos. Así, ao aplicar o colorante á graxa, este tende a disolverse nela. Por regra xeral estes colorantes sempre van en solución alcohólica ou ben nunha mestura de alcohol/acetona ou alcohol/auga.

**MATERIAL**

* Sudán IV.
* Unto ou touciño.
* Gradiña.
* Tubo de ensaio.
* Aceite.
* Auga.
* Pipeta Pasteur.
* Portaobxectos.
* Cubreobxectos.
* Microscopio óptico.

**TÉCNICA**

PARTE 1.

1. Verter unhas 30 gotas de auga nun tubo de ensaio.
2. Engadir 4 ou 5 gotas de Sudán IV.
3. Mesturar e observar a coloración.
4. Engadir 10 ou 20 gotas de aceite e mesturar axitando o tubo con coidado.
5. Depositar o tubo na gradiña e observar.
6. Anota o observado e indica que outra propiedade dos lípidos podemos observar con esa proba.

PARTE 2.

1. Poñer nun portaobxectos un pouco de unto, ou un corte o máis fino posible de graxa de touciño.
2. Engadir unha pinga de tinguidura Sudán III.
3. Poñer o cubreobxectos e observar ao microscopio óptico.
4. Anota o observado.

**RESULTADOS**

PARTE 1.

* OBSERVACIÓNS TUBO DE ENSAIO CON AUGA.
* OBSERVACIÓNS TUBO DE ENSAIO CON AUGA E ACEITE.

PARTE 2.

* OBSERVACIÓNS MOSTRA DE TECIDO ADIPOSO AO MICROSCOPIO.

**RESULTADOS.**

Elabora un informe do procedemento no que se recollan os seguintes puntos, podes ilustrar os distintos apartados con fotografías:

* Material.
* Bases teóricas.
* Procedemento (podes ilustralo con fotografías).
* Análise dos resultados (podes ilustralo con fotografías).
* Conclusións.